Keväälle (Skogman)
Kevä jo joudu, jo kahleista päästä
 Talven tallaamat, sulata jää.
 Älä nyt aurinko säteitäs säästä,
 Joudu jo, nouse jo lämmittään.
 Nukkunut luonto jo herää, jo herää,
 Aika on elää.

 Kevä nyt joudu jo Suomenkin maahan,
 Kauas karkoita täältäkin jää,
 Joudu jo pimeys kukistamahan,
 Rakkaus rinnoissa sytyttään.
 Nukkunut kansa jo herää, jo herää,
 Aika on elää.

[David] S[kogma]-n.

Lähde: Mansikoita ja mustikoita IV (1863).

David Skogman
Runot
Mansikoita ja mustikoita
1863